1989

Падзеі 
 10 студзеня: Пасля 72-гадовага перапынку аднавіла дзейнасць праваслаўнае Мінскае духоўнае вучылішча.
 12 студзеня: Прайшоў перапіс насельніцтва СССР, у БССР — 10 200 200 чалавек.
 4 лютага: Заснавана Таварыства беларускай культуры ў Літве.
 15 лютага: Завершаны вывад савецкіх войскаў з Афганістана.
 19 лютага: Адбыўся мітынг на стадыёне «Дынама» ў Мінску, арганізаваны Беларускім народным фронтам.
 28 сакавіка: Прыняў першых пасажыраў міжнародны сектар аэрапорта «Мінск-2».
 3 красавіка: У Мінску адбылася ўстаноўчая канферэнцыя Беларускага экалагічнага саюза.
 4 чэрвеня: Здарылася чыгуначная катастрофа пад Уфой — найбуйнейшая ў гісторыі СССР.
 18 чэрвеня: Заснаваны Ліцэй БДУ.
 24 чэрвеня: У Вільні пачаўся I Устаноўчы з’езд Беларускага народнага фронту «Адраджэнне», сконч. 25 чэрвеня.
 27 чэрвеня: Устаноўчы з’езд Таварыства беларускай мовы прыняў зварот да ўсіх прыхільнікаў беларускага слова.
 19 жніўня: Прэзідэнт Польшчы Войцех Ярузельскі назначае актывіста «Салідарнасці» Тадэвуша Мазавецкага прэм’ер-міністрам.
 23 жніўня: Два мільёны чалавек у Латвійскай, Літоўскай і Эстонскай ССР, узяўшыся за рукі, сталі ўздоўж дарогі Вільня — Талін, дамагаючыся незалежнасці сваіх рэспублік.
 25 жніўня: Касмічны апарат «Вояджэр-2» наблізіўся да Нептуна.
 31 жніўня: Малдаўская мова абвешчана дзяржаўнай у Малдове і пераведзена на лацінскі алфавіт.
 27 кастрычніка: На вайсковай базе пад в. Станькава (Дзяржынскі раён), паводле савецка-амерыканскага дагавору, знішчана апошняя пускавая ўстаноўка АТР-23 «Ака».
 29 кастрычніка: Адбыўся мітынг у Курапатах у памяць ахвяр рэпрэсій.
 7 лістапада: Створаны Дом-музей дзеда Талаша ў вёсцы Навасёлкі (Петрыкаўскі раён).
 9 лістапада: Пачаўся дэмантаж Берлінскай сцяны.
 13 лістапада: Узышоў на трон князь Ліхтэнштэйна Ганс-Адам II.
 17 лістапада: Пачалася «Аксамітная рэвалюцыя» ў Чэхаславакіі.
 16 снежня: Масавыя выступленні ў горадзе Тымішаара, пачатак рэвалюцыі ў Румыніі.
 17 снежня:
 На тэлеканале FOX дэбютаваў серыял «Сімпсаны» — самы доўгі мультсерыял у гісторыі амерыканскага тэлебачання.
 Асвечаны храм Святых Першавярхоўных Апосталаў Пятра і Паўла, Светлагорскае благачынне.
 20 снежня: Амерыканскія войскі ўрываюцца ў Панаму дзеля звяржэння Мануэля Нар’егі.
 22 снежня:
 У Румыніі скінуты рэжым Нікалае Чаўшэску. Дыктатар і яго жонка расстраляныя.
 Заснаванне Беларускай федэрацыі футбола.
 29 снежня: Вацлаў Гавел стаў прэзідэнтам Чэхаславакіі.

 Нарадзіліся 
 12 лютага: T-DJ Milana (Юлія Рысіна), украінская дыджэй, кампазітар, танцорка і мадэль.
 21 сакавіка: Жордзі Альба, іспанскі футбаліст.
 21 мая: Людміла Вядзернікава, тэхнічны дырэктар INTERNATIONAL KARATE ASSOCIATION OF BELARUS.
 28 ліпеня: Лейла Ісмаілава, беларуская тэлевядучая.
 31 ліпеня: Вікторыя Азарэнка, беларуская тэнісістка.
 13 снежня: Тэйлар Свіфт, амерыканская спявачка.

 Памерлі 
 23 студзеня: Сальвадор Далі, іспанскі мастак.
 14 лютага: Вінцэнт Жук-Грышкевіч, беларускі нацыянальны дзеяч, у 1971—1982 старшыня Рады БНР (нар.10.2.1903).
 26 красавіка: Люсіль Бол, амерыканская актрыса.
 22 чэрвеня: Анры Сагэ, французскі кампазітар і дырыжор.
 2 ліпеня: Андрэй Грамыка, савецкі дзяржаўны дзеяч і дыпламат.
 11 ліпеня: Лоўрэнс Аліўе, брытанскі акцёр.
 16 ліпеня: Герберт фон Караян, аўстрыйскі дырыжор.
 26 жніўня: Ірвінг Стоўн, амерыканскі пісьменнік.
 7 верасня: Анатоль Міхайлавіч Трус, беларускі акцёр.
 13 лістапада: Фёдар Янкоўскі, беларускі мовазнавец, фалькларыст, празаік.
 14 снежня: Андрэй Сахараў, фізік, адзін з стваральнікаў вадароднай бомбы, праваабаронца.
 22 снежня: Сэмюэл Бэкет, ірландскі драматург (нар. 1906)
 25 снежня: Нікалае Чаўшэску, прэзідэнт Румыніі (нар. 26.1.1918)